**A J Á N L A T K É R É S**

**Tisztelt Ajánlattevő!**

A ***Tiszaújvárosi Sport-Park Nonprofit Kft.*** /Ajánlatkérő/ (3580 Tiszaújváros, Teleki Blanka út 6. a továbbiakban: ajánlatkérő) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

**TOP-3.2.1-15 „Önkormányzati épületek energetikai korszerűsítése”** című felhívás keretében megvalósuló, „**Játékcsarnok- Edzőterem- Uszoda épületegyüttes energetikai korszerűsítése**” című projekt (projektazonosító: **TOP-3.2.1-15-BO1-2016-00017**) megvalósításához szükséges műszaki ellenőri feladatok ellátása.

**1. Az ajánlatkérő neve, címe:**

Tiszaújvárosi Sport-Park Nonprofit Kft.

3580 Tiszaújváros, Teleki Blanka út 6.

Tel.: 49/542-030

Fax: 49/542-044

**További információk a következő címen szerezhetők be:**

Tiszaújvárosi Sport-Park Nonprofit Kft.

cím: 3580 Tiszaújváros, Teleki Blanka út 6.

Kapcsolattartó: Gál Csaba ügyvezető 06-70-333-7676

Kiss Sándor műszaki vezető 06-70-333-8157

Tel.: 49/542-030

Fax: 49/542-044

E-mail cím: sportpark@sportpark.tiszaujvaros.hu

**2. Az ajánlatkérés tárgya és a feladat leírása:**

”**Játékcsarnok- Edzőterem- Uszoda épületegyüttes energetikai korszerűsítése**” elnevezésű projekt (azonosító szám: **TOP-3.2.1-15-BO1-2016-00017**) megvalósításához szükséges műszaki ellenőri tevékenységek ellátása a „Önkormányzati épületek energetikai korszerűsítése” megnevezésű felhívásban foglaltak szerint.

A műszaki ellenőrzés helyszínei:

|  |  |  |
| --- | --- | --- |
| **Sorszám** | **Megvalósítás helyszíne** | **Helyrajzi szám** |
| 1. | 3580 Tiszaújváros, Teleki Blanka út 6. | 603/6/M |
| 2. | 3580 Tiszaújváros, Teleki Blanka út 6. | 603/6/G |

A dokumentumok összeállítását az alábbiak szerint kell elvégezni:

Figyelembe kell venni a „**Önkormányzati épületek energetikai korszerűsítése**” című felhívás rendelkezéseit (felhívás elérhetősége: [www.palyazat.gov.hu](http://www.palyazat.gov.hu));

**Elvégzendő feladat részletes leírása és a teljesítés módja:**

A műszaki ellenőr a vonatkozó jogszabályok és a pályázati felhívás előírásai megtartása mellett szükség szerint az alábbi feladatok ellátására köteles:

1. az építési munkálatok előrehaladásának ellenőrzése, a kivitelezés teljes körű folyamatos (min. heti két alkalommal) műszaki ellenőrzése valamennyi szakág tekintetében
2. építési naplóba való bejegyzés legalább heti egy alkalommal,
3. az építési napló(k) ellenőrzése, a bejegyzések és egyéb jegyzőkönyvek ellenjegyzése, észrevételezése,
4. a hibák, hiányosságok, eltérések feltüntetése az építési naplóban,
5. a műszaki, illetve gazdasági szükségességből indokolt tervváltoztatásokkal kapcsolatos javaslatok megtétele az építtető részére,
6. a kitűzések, a helyszíni mérések és a minőségi vizsgálatok ellenőrzése, eltakarásra kerülő szerkezetek minőségi és mennyiségi ellenőrzésének elvégzése, a műszakilag indokolt további vizsgálatok meghatározása, az ellenőrzések és a vizsgálatok adatainak, valamint a szükséges intézkedések meghatározásának bejegyzése az építési naplóba, a munkák megfelelősége esetén azok átvétele,
7. a műszaki ellenőrzésekről, a naplóbejegyzésekről a Megbízó részére elektronikus úton tájékoztatást ad,
8. a kivitelezési munkálatok megkezdésekor munkaterület átadás-átvételi eljárás megszervezése, a munkavégzés feltételeinek egyeztetése és véglegesítése,
9. a kivitelezés folyamatában a hatósági előírások, szabványok, valamint a Megbízó által meghatározott feltételrendszer folyamatos ellenőrzése és betartatása,
10. ellenőrzi, hogy a kivitelező az ajánlatában szereplő és szerződésben rögzített műszaki jellegű pontokat teljesítette-e,
11. az engedélyekben és hatósági előírásokban foglaltak, valamint a jóváhagyott kiviteli tervek alapján folyamatosan ellenőrzi a kivitelezést mennyiségi és minőségi vonatkozásban, így különösen az építési napló szakszerű vezetését, az ütemterv szerinti munkavégzést, a felhasználásra kerülő anyagok, szerkezetek, félkész- és késztermékek, egyéb berendezések minőségi tanúsítványait és azt, hogy a csatolt igazolás, vagy építészeti-műszaki, kivitelezési dokumentáció szerinti minőségű anyag, illetve termék kerüljön beépítésre, ezzel kapcsolatosan ellenőrzi továbbá a beépítendő anyagok megfelelőségi igazolását,
12. folyamatosan ellenőrzi, hogy a kiviteli tervekben előírt minőségben végzik-e el a munkát,
13. szabálytalan munkavégzés, műszaki jellegű kivitelezési hiba észlelése esetén a szabálytalanság megszüntetése és kijavítása érdekében intézkedik, a szabálytalan munkavégzés és kivitelezési hiba megszüntetését ellenőrzi, a kijavítást igazolja,
14. a kötelező műszaki munkaközi vizsgálatok (mintavétel, próba stb.) megtörténtét ellenőrzi,
15. műszaki teljesítés, ill. számlaviták felmerülése esetén a döntésekhez szükséges bizonylatok összeállítása, egyeztetések lefolytatása,
16. a rész és végszámlához kapcsolódóan a műszaki ellenőri igazolás és a beszámoló elkészítése a teljesítésről. A szerződések szempontjából lényeges határidőről folyamatos nyilvántartást vezet és jelzi Megbízónak a késedelmes teljesítéseket, javaslatot tesz a szükséges intézkedésekre, kötbér érvényesítésére, stb.,
17. a kivitelezés során felmerülő műszaki, határidő, minőségi problémákat haladéktalanul írásban jelzi Megbízó felé,
18. műszaki kérdésekben az építtető döntéseinek előkészítése, javaslattétel (pl. szakértő bevonására),
19. egyes építményfajták műszaki teljesítmény-jellemzőinek ellenőrzése, a technológiával összefüggő biztonsági előírások betartásának ellenőrzése,
20. a műszaki átadás-átvételi eljárás időpontjának kitűzése és lefolytatása,
21. a beruházás műszaki átadás-átvételi eljárásának alapját képező műszaki átadási dokumentációt ellenőrzi és kiértékeli,
22. az átadás-átvételi eljárás során jegyzőkönyvet készít, mely tartalmazza a hibajegyzéket,
23. intézkedik a hibajavításról, ellenőrzi, és határidőben történő elkészültét igazolja,
24. teljesítésigazolás kiállítása és átadása a vállalkozó részére, valamint rögzítése az építési naplóban. A teljesítésigazolás kiállításának határideje az átadás-átvételi eljárás lezárásától számított legfeljebb tizenöt munkanap. A szerződésben meghatározott vállalkozói díj és a számlázható összegre tett javaslat eltérése esetén az eltérés indoklása műszaki ellenőri feladat.
25. a használatbavételi és az egy éves utófelülvizsgálati eljárás időpontja között jelentkező hiányosságok kijavítására Megbízónak javaslatot tesz,
26. tevékenységének végzése során köteles a 191/2009. (IX.15.) Korm. rendelet építési műszaki ellenőrzésre vonatkozó rendelkezései, valamint a tevékenység gyakorlására vonatkozó valamennyi egyéb szakmai jogszabály rendelkezéseinek megfelelően eljárni, és feladatát az abban foglaltak szerint ellátni, különös tekintettel a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet, valamint az építésügyi és az építésüggyel összefüggő szakmagyakorlási tevékenységekről szóló 266/2013. (VII. 11.) Korm. rendelet műszaki ellenőrre vonatkozó rendelkezéseire.
27. A közbeszerzés tárgya szerinti szakértelmet biztosítja, az ajánlattevői kérdések megválaszolásában közreműködik.
28. Részt vesz a közbeszerzésekkel kapcsolatos bíráló bizottságban tagként.

**Műszaki tartalom:**

A projekt a Tiszaújvárosi Sport-Park Nonprofit Közhasznú Kft. tulajdonában lévő Játékcsarnok-Edzőterem-Uszoda épületegyüttes energetikai hatékonyságának és takarékosságának növelését célozza meg.

Az energiaköltségek nagy terhet jelentenek a működtetés területen. A projekt célja az energiatakarékosság és energiahatékonyság növelése. A korszerű műszaki és energetikai rendszerek hozzájárulnak az épületek környezettudatosabb és fenntarthatóbb működéséhez, a tervezett korszerűsítési beruházások energiatakarékos működésük révén biztosítják az ingatlanok működési költségeinek csökkenését. Ez hozzájárul az Önkormányzat azon stratégiai céljának megvalósulásához, mely a fenntartható fejlődést eredményezi. A projekt megvalósulása hozzájárul az Európai Unió által Magyarországnak 2020-ig teljesítésre előírt energia megtakarításához és az ország energiaimport-függőségének csökkentéséhez.

**A projekt által megvalósítandó fejlesztések műszaki tartalma**

Energetikai szakértő által, előzetes felmérés alapján került sor a műszaki tartalom, valamint a fejlesztés várható költségeinek meghatározására. A fejlesztés műszaki tartalma röviden:

- 50 kVA-es megújuló energiatermelési kapacitás (napelem) telepítése a súlyemelőcsarnok tetejére a csatlakozási terv szerint,

- a használati melegvíz előállításának segítésére napkollektoros rendszer kiépítése,

- FÉG-Vestale gázkazánok cseréje kondenzációs gázkazánokra,

- az átfolyós használati melegvíz előállító rendszer tárolósra alakítása,

- a Játékcsarnok sötéten sugárzókkal történő fűtése,

- felügyeleti rendszer kiépítése.

**3. A megkötendő szerződés meghatározása:**

Megbízási szerződés a TOP-3.2.1-15 kódszámú, „Önkormányzati épületek energetikai korszerűsítése” című pályázati felhívás keretében megvalósítandó „Játékcsarnok- Edzőterem- Uszoda épületegyüttes energetikai korszerűsítése” című TOP-3.2.1-15-BO1-2016-00017azonosító számú projekt megvalósításához szükséges műszaki ellenőri feladatok tárgyában.

**4. A szerződés időtartama vagy a teljesítés határideje:**

Folyamatos, a projekt megvalósulásával összhangban. A műszaki ellenőrrel kötendő megbízási szerződés teljesítési határideje a beruházás kivitelezésére kötött vállalkozási szerződés határidejéhez igazodik. Amennyiben a vállalkozási szerződés határideje módosul, úgy a műszaki ellenőrrel kötött megbízási szerződés határideje is módosul. A tervezett teljesítési határidő: 2020. év október hónap 15. napja.

**5. A teljesítés helye, természetbeni helye:** 3580 Tiszaújváros, Teleki Blanka út 6.

**6. Az ellenszolgáltatás teljesítésének feltételei:**

* A feladat ellátásának pénzügyi fedezetét a projektben elnyert támogatás biztosítja.
* Ajánlattevő egy számla kibocsátására jogosult a teljesítést és annak Megbízó általi igazolását követően.
* Ajánlatkérő előleget nem biztosít.
* Az ajánlati árnak tartalmaznia kell mindazokat a díjakat és járulékos költségeket, melyek az ajánlat tárgyának megvalósításához szükségesek.
* Ajánlatkérő a szerződésben meghatározott módon és tartalommal történő teljesítést követően, a teljesítés igazolás szerint kiállított számlát a számla kiállításától számított 30 napon belül, átutalás útján egyenlíti ki azzal, hogy Ajánlattevő köteles a számlát a kiállítástól számított 3 napon belül Ajánlatkérőnek átadni. Amennyiben Ajánlattevő e kötelezettségének nem tesz eleget, úgy a fizetési határidő kezdete a számla Ajánlatkérő általi kézhezvételének napja.
* Késedelmes fizetés esetén Megbízó a Polgári törvénykönyvről szóló 2013. évi V. törvényben (a továbbiakban: Ptk.) meghatározott késedelmi kamat megfizetésére köteles.

**7. Kizáró okok:**

Nem lehet ajánlattevő az a természetes, jogi személy, vagy jogi személyiség nélküli gazdálkodó szervezet, aki vagy amely:

1. a szerződéssel érintett szervezettel közszolgálati jogviszonyban, munka-viszonyban vagy munkavégzésre irányuló egyéb jogviszonyban áll (továbbiakban: érintett dolgozó/ munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki a jelen eljárást megindító felhívás feladásától visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
13. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőnek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

Ajánlattévő az aktuális adatokat tartalmazó cégkivonatát/egyéni vállalkozók nyilvántartását és társas vállalkozások esetében az aláírási címpéldány/aláírás minta egyszerű másolatát az ajánlathoz mellékelni köteles.

**8. Ajánlati kötöttség ideje:** Ajánlattevő az ajánlattételi határidőt követő legalább 60 napig marad kötve ajánlatához.

**9. Az ajánlattételi határidő:**

2019. október 7. 10.00 óra

**10. Az ajánlat benyújtásának helye, módja:**

Tiszaújvárosi Sport-Park Nonprofit Kft.

3580 Tiszaújváros, Teleki Blanka út 6., 103. iroda

Gál Csaba, ügyvezető igazgató

Az ajánlat postai úton, vagy személyesen munkanapokon 8 és 16 óra között, az ajánlattételi határidő lejártának napján 8 és 10 óra között adható le.

Az ajánlatot magyar nyelven sértetlen csomagolásban, zárt borítékban, 2 eredeti példányban kell benyújtani. A borítékon fel kell tüntetni a következő szöveget:

„Árajánlat a TOP-3.2.1-15 azonosító számú, „Önkormányzati épületek energetikai korszerűsítése” című felhívás keretében megvalósuló, a TOP-3.2.1-15-BO1-2016-00017 projektazonosító számú, „Játékcsarnok-Edzőterem-Uszoda épületegyüttes energetikai korszerűsítése” megnevezésű projekt keretében műszaki ellenőri feladatainak ellátására.”

* *Az ajánlattételi határidő előtt* (2019. október hó 7. nap. 10.00 óra) *nem bontható fel!*
* az ajánlattevő nevét és székhelyét,
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra. Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**11. Az ajánlatok felbontásának helye, ideje:**

Tiszaújvárosi Sport-Park Nonprofit Kft.

3580 Tiszaújváros, Teleki Blanka út 6, 103. iroda

Gál Csaba ügyvezető

Dátum: 2019. október 7. 14 óra

**12. Az ajánlatok elbírálásának tervezett időpontja:**

2019. október hó 10. nap

**13. Bírálati szempontok:**

A nyertes ajánlat kiválasztása a beérkezett árajánlatok közül a legalacsonyabb ajánlati ár alapján történik.

**14. Szerződéskötés tervezett időpontja:**

Az eljárás eredményéről szóló tájékoztatás megküldését követő naptól számított 30 napon belül.

**15. Ajánlattevő tájékoztatása az eljárás eredményéről**:

Ajánlatkérő az Ajánlattevőt az eljárás eredményéről annak megállapítását követő 15 napon belül tájékoztatja.

**16. Különleges előírások:**

Ajánlattevő közreműködőt igénybe vehet a teljesítéshez, azonban ajánlatában meg kell jelölnie, hogy a feladatot saját maga, vagy közreműködő útján látja el.

Ajánlattevő teljes felelősséggel tartozik az általa foglalkoztatott munkatársakért.

Az ajánlattevőnek a benyújtott ajánlathoz csatolnia kell az alábbi nyilatkozatokat:

* Nyilatkozat a kizáró okok hatálya alá nem tartozásról,
* Ajánlatkérő tájékoztatja Ajánlattevőt, hogy az ajánlatkérésben meghatározott feladatok Ajánlatkérő tárgyban rögzített pályázatának részét képezik, melyre tekintettel Ajánlattevő tudomásul veszi, hogy amennyiben a szerződésben jelölt feladatait késedelmesen teljesíti, vagy a teljesítés neki felróható okból meghiúsul és emiatt Ajánlatkérőnek a projektben visszafizetési kötelezettsége vagy egyéb fizetési kötelezettsége keletkezik, úgy annak megtérítésére Ajánlattevő köteles.
* Ajánlatkérő fenntartja a jogot, hogy az ajánlat benyújtási határidejét megelőzően az ajánlattételi felhívást szükség esetén módosítsa vagy indokolás nélkül visszavonja, illetve az eljárást eredménytelennek nyilvánítsa.
* Az Ajánlatkérő fenntartja a jogot, hogy érvényes eljárás esetén is a szerződés megkötését indokolás nélkül megtagadja (Ptk. 6:74.§ (2)). A szerződéskötés megtagadása kártérítési igényt nem keletkeztet.

**17. Hiánypótlás és helyszíni megtekintés lehetősége:** Ajánlatkérő a hiánypótlás lehetőségét nem biztosítja,helyszíni megtekintés lehetősége: előre egyeztetett időpontban biztosított.

**Kiegészítő tájékoztatás kérés határideje:** 2019. október hó 2. napja 10 óra

**18. Egyéb információk:**

18.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

18.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének (kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit) a megkötésére, amelyek esetén a fentebb felsorolt szervezetek fizetési kötelezettsége a bruttó 200 E Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

- A szerződés mellékletét képezi a határozat 1. melléklete szerinti nyilatkozat.

- A szerződés egy pontjában rögzítésre kerül az alábbi feltétel:

„A …… (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési vagy bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban, vagy ideiglenes gazdasági tevékenységet folytat.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

18.3 Ajánlattevőnek árajánlatát fix összegű átalányárként kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást.

18.4 Ajánlatkérő fenntartja az ajánlatkérés eredménytelenné nyilvánításának jogát. Ajánlatkérőt nem terheli szerződéskötési kötelezettség.

18.5 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

18.6 Az adatszolgáltatás az árajánlat benyújtásához feltétlenül szükséges adatok tekintetében előfeltétele az árajánlat érvényességének, azonban Ajánlattevő a személyes adatok megadására nem köteles. Az adatszolgáltatás elmaradásának lehetséges következménye: a benyújtott árajánlat érvénytelen.

Ajánlattevőnek az Ajánlatkéréshez mellékelt nyilatkozaton nyilatkoznia kell, hogy az ajánlatkérő Adatkezelési tájékoztatóját megismerte, az adatfeldolgozók személyéről a tájékoztatást megkapta, az abban foglalt információkat és tájékoztatást tudomásul vette, a személyes adatai kezeléséhez és feldolgozásához annak alapján hozzájárul, vagy nem járul hozzá.

Felhívom szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2019. szeptember hó 26. nap

 Tisztelettel:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Tiszaújvárosi Sport-Park Nonprofit Kft. képviseletében**

 **Gál Csaba ügyvezető**

Mellékletek:

1. Nyilatkozat kizáró okok hatálya alá nem tartozásról
2. Tartozásmentességre vonatkozó nyilatkozat
3. Adatvédelmi tájékoztató adatkezelésről
4. Hozzájáruló nyilatkozat személyes adatok kezeléséről
5. Ajánlattételi adatlap